b'\n_START_ARTICLE_\nJukka Tammisuo\n_START_PARAGRAPH_\nJukka Olavi Tammisuo (s. 25. kes\xc3\xa4kuuta 1961 Pieks\xc3\xa4m\xc3\xa4ki) on suomalainen entinen kest\xc3\xa4vyys- ja keskimatkojen juoksija sek\xc3\xa4 maastojuoksija._NEWLINE_Tammisuo voitti 5\xc2\xa0000 metrin juoksun Suomen mestaruuden Jyv\xc3\xa4skyl\xc3\xa4ss\xc3\xa4 1992 enn\xc3\xa4tyksell\xc3\xa4\xc3\xa4n 13.46,53. Hopealla h\xc3\xa4n oli 1994 ja pronssilla 1991 sek\xc3\xa4 1993. 10\xc2\xa0000 metrill\xc3\xa4 Tammisuo saavutti SM-hopeaa kolmasti vuosina 1990, 1991 ja 1992. Hallissa h\xc3\xa4n voitti 3\xc2\xa0000 metrin SM-kultaa vuosina 1989, 1990 ja 1992 . Harvinaisella 2\xc2\xa0000 metrin juoksumatkalla Tammisuo juoksi sis\xc3\xa4ratojen Suomen enn\xc3\xa4tyksen 5.20,18 vuonna 1996. _NEWLINE_Jukka Tammisuo toimii Suomen Nuoriso-opiston johtajana ja rehtorina Paukkulassa, Mikkeliss\xc3\xa4.'